એક સમય હતો જ્યારે ટ્રાન્સજેન્ડર સમુદાયને સમાજમાં પોતાના અસ્તિત્વના સ્વીકાર માટે થઈને લડાઈ લડવી પડતી હતી. જોકે હવે સમાજમાં પણ જાગૃતિ આવી છે. તેઓ પણ હવે ટ્રાન્સજેન્ડરને સમાજના જ એક અંગ તરીકે જુએ છે અને તેને પરિણામે હવે ટ્રાન્સજેન્ડરોને મુખ્યધારામાં સામેલ કરવું સરળ બની રહ્યું છે. છત્તીસગઢ સરકારે તાજેતરમાં જ આ ભરતીને લઈને જાહેરાત કરી છે. પોલીસ વિભાગમાં ૨૨૫૪ કોન્સ્ટેબલોની જગ્યા ખાલી પડી છે. આ ભરતીમાં અરજી કરવા માટે ટ્રાન્સજેન્ડરોને આહ્વાન કરવામાં આવ્યું છે. પોલીસ વિભાગ દ્વારા તેમના માટે એક વર્કશોપનું પણ આયોજન કરવામાં આવ્યું હતું, જેથી ટ્રાન્સજેન્ડરોને અરજી ભરવામાં સરળતા રહે.